hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en eu en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en
Մայիսի 9, 2019Հուլիսի 9, 2019 Անի Գասպարյան
Անի Ջանբազյանը ծնվել է Գերմանիայում, Լյոնբերգ համայնքում։ Ծնողները Գերմանիա էին տեղափոխվել 90-ականների սկզբին։ Լյոնբերգում նրանք առաջին հայաստանցիներն էին, մի հայ ընտանիք էլ կար Սիրիայից։ Հետաքրքիր է, որ մեծանալով գերմանական այդ կոլորիտային, խնամված գյուղում, որը քիչ ընդհանրություններ ունի հայկական գյուղերի հետ՝ միևնույն է, Անին սիրահարված է հայկական գյուղին և գյուղի համն ու հոտը զգացել է միայն Հայաստանում։
Արցախի հետ կապված ուշագրավ խոստովանություն է անում․ «Առաջին անգամ շատ լարված էի Արցախ գնում, մի տեսակ կարծրատիպ կար, որ հայաստանցիներն ու արցախցիները տարբեր են, իրար հետ լավ չեն։ Արցախում միանգամից կոտրվեց այդ կարծրատիպը։ Այնտեղ ես նույն զգացողություններն ապրեցի, ինչ Հայաստանի տարբեր վայրերում։ Ո՛չ մի տարբերություն։ Սկսած հյուրանոցի աշխատակցից մինչև գյուղացի՝ նույն ջերմությունը, բարությունն ու հոգատարությունը»։
Վերջերս Անին Բերդում (Շամշադին) էր։ Վերադարձել է զարմացած ու հիացած։ Չէր հավատում, որ անգամ Հայաստանի հեռավոր ու սահմանամերձ բնակավայրում, որտեղ պատերազմի շունչն այդդքան մոտ է, կարելի է տուրիզմ զարգացնել և նոր ու խենթ գաղափարներ իրագործել։
Տուրիզմ՝ մասնագիտական ու կենսական ընտրություն
Անին այժմ սովորում է Բրյուսովի անվան լեզվաբանական համալսարանի միջազգային տուրիզմի ֆակուլտետի 4-րդ կուրսում։ Նրա համար տուրիզմը ոչ միայն մասնագիտական կողմնորոշում է, այլև կենսակերպ, որն իրեն օգնում է բացահայտելու ոչ միայն Հայաստանը, այլև ինքն իրեն։ Վստահ է, որ եթե ոտք չդներ Հայաստանի հեռավոր անկյուններ, չզգար գյուղի շունչն ու չնվաճեր հայկական լեռների գագաթները, չէր կարողանա լիարժեք գնահատել երկիրը, որտեղ ապրում է։ Անիի ապագա ծրագրերը կապված են տուրիզմի ոլորտում բիզնես գործունեության հետ։ Բայց դեռ չի շտապում։ Ուզում է լուրջ գիտելիքներ ձեռք բերել, նոր սկսել։ «Եթե մի բան անում ես, պիտի լավ անես»,-սա է կարգախոսը
Էկո պայուսակներ․ բիզնես և արվեստ
Մինչ համալսարանն ավարտելն ու մասնագիտական լուրջ գործունեություն ծավալելը Անին աշխատում է «Չոր մարքեթինգ» նախագծում, նաև սեփական փոքրիկ բիզնեսն է սկսել, որը, սակայն, ավելի շատ ստեղծագործելու միջոց է, քան գումար վաստակելու։ Էկո պայուսակներ։ Նախ բնական կտոր է ընտրում, կարում է պայուսակներ, ապա դրանց վրա իր դիզայնով լոգոներ ու նկարներ է տպագրում։ Ի դեպ, պայուսակների մեջ նույնպես գերակշռող թեման տուրիզմն ու արշավներն են, Հայաստանի ու Երևանի տեսարժան վայրերը։ Որոշ պայուսակների վրա նաև մտքեր կան՝ «Հավերժ կանչող լեռներ», «Եղիր մոտ բնությանը, «Դու լեռներում չես, լեռներն են քո մեջ» և այլն։
Էկո պայուսակների գաղափարը ծագել է, երբ Հայաստանում ցավով նկատել է պոլիէթիլենային տոպրակների համատարած օգտագործումը։ Դա Գերմանայից հետո Հայաստանում անսովոր թվացող սովորույթներից մեկն է, որն Անին ուզում է փոխել։ Փոխել է ուզում նաև փողոցում աղբ թափելն ու ծառերի նկատմամբ վատ վերաբերմունքը։ Այնուամենայնիվ, Անին երջանիկ է Հայաստանում։ Ասում է՝ այն, ինչ գտա այստեղ, ոչ մի տեղ չէի կարող գտնել։ «Չեմ պատկերացնում, որ մարդիկ կարող են դրսում իրենց երջանիկ զգալ։ Ուրեմն ինչ-որ բան իրենք չեն զգում։ Կամ էլ գնում են, որովհետև չեն տեսել Հայաստանը։ Թող նախ իրենց երկիրը լավ ճանաչեն, հետո որոշեն՝ գնա՞լ, թե մնալ»։
Անիի ծնողները համոզվել են, որ նրա որոշումը ճիշտ էր։ Ավելին, նրանք նույնպես վերադարձի ճանապարհին են։ Առայժմ միայն քրոջը չի ստացվում պահել Հայաստանում, բայց վստահ է՝ մի օր նա էլ մեկընդմիշտ կվերադառնա։
«Իսկ ես այստեղից չեմ պատրաստվում որևէ ուրիշ տեղ գնալ։ Այստեղ ամե՛ն ինչն է իմը»,-խորը հիացմունքով ու աչքերի վառ փայլով ասում է Անին։
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
Ապրիլի 09, 2019 Անի Գասպարյան 0
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Լիդան մի քանի ամսական էր, երբ ընտանիքը 90-ականներին տեղափոխվեց Ռուսաստան։ Ամեն ինչ կարծես լավ էր, ինքն...
Մարտի 09, 2019 Անի Գասպարյան 0
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
Հակոբ Նազարյանն առաջիններից էր, որ արձագանքեց Հայաստանում թավշյա հեղափոխության կոչին ու ընտանիքով վերադարձավ հայրենիք՝ իր հետ...
Փետրվարի 07, 2019 Անի Գասպարյան 0
​Երջանկությունը Դեբետ գյուղում էր. վերադարձ Ֆրանկֆուրտից Լոռի
15 տարի Գերմանիայում գերակտիվ կյանքից, մասնագիտական վերելքներից և աշխարհի շուրջ 2 տասնյակ երկրներում, ավելի քան 75...
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն